Բացի սա, պետք է նաև նկատի ունենալ, որ այս տարի ցրտահարություն, կարկտահարություն, երաշտ է եղել, սա ազդել է բերքատվության ցուցանիշների վրա: Նշեմ, որ մյուս ապրանքների համեմատ բանջարեղենն այդքան էլ չի թանկացել: Այս տարի գյուղմթերքի արտադրությունը նվազել է: Դա նույնպես գնաճի պատճառներից մեկը կարող է լինել: Պետք է ջերմոցային տնտեսությունները զարգացնել, որպեսզի մեր տնտեսությունը կախված չլինի եղանակային պայմաններից: Պետք է նաև ավելացնել գյուղատնտեսական կոոպերատիվների թիվը: Պետք է այս ուղղությամբ պետությունը գործուն քայլեր անի՝ օգնի մթերման կազմակերպումն իրականացնել: